Regbijs-7 2016. gada vasaras olimpiskajās spēlēs
Regbijā-7 2016. gada vasaras olimpiskajās spēlēs tika sadalīti 2 medaļu komplekti — vīriešu un sieviešu izlasēm. Sacensības notika no 6. līdz 11. augustam. Gan vīriešu, gan sieviešu sacensībās piedalījās 12 izlases. Šī bija pirmā reize olimpisko spēļu vēsturē, kad notika sacensības regbijā-7. 1924. gada vasaras olimpiskajās spēlēs notika sacensības klasiskajā regbijā.